වත්මනෙහි මෙහි නවීන ගොඩනැගිලි ඉදිවී තිබේ. ඒ නවීනත්වය අතරේ ඉපැරණි රසය ලබා දෙන ස්ථානයක් දැකගත හැකිය. ඒ පැරණි නගරයයි. එය පෞරාණික හැඩය ගත් බලකොටුවක් වැනිය. එහි වෙසෙන්නේ මෙම කාෂ්ගර් පළාතේ සම්ප‍්‍රදායික සහ සංස්කෘතිය එදා සිට රැකගෙන ජීවත්වන මිනිසුන්ය. මෙම පෞරාණික කාෂ්ගර් නගරය අප අතීතයට කැඳවාගෙන ගොස් අතීත රසයෙහි මිහිර ලබා දෙයි. ආහාරපාන, සිරිත් විරිත්, ඇඳුම් පැළදුම් සහ කලා නිර්මාණවල පහස ලැබීමට මෙන්ම ඒවා සිතුසේ මිලදී ගැනීමට පුළුවන. ඔවුනට ආවේනික වූ කුළුබඩු වර්ග යනු එදා සේද මාවතේ වෙළඳාමෙහිදී පවා විකිණීමට තිබූ ඒවාය. ධාන්‍ය ආහාර වර්ග ද එලෙසින්මය. මෙහි වෙසෙන මිනිසුන් ඇඳුමින් පැළඳුමින් හැඩවී සිටින්නේ එදා අතීතයේ හැඩය, පැහැය අනුවය. තද ශීත කාලයේදී ඔවුන් පළඳින්නේ ඔවුනටම ආවේනික හිස් වැසුම්ය. කබා සහ ලෝගු පවා ඔවුනට ආවේනිකව නිර්මාණය කරගත් ඒවාය. මෙතැනට පැමිණෙන සංචාරකයින් හට කාෂ්ගර්හි සම්ප‍්‍රදායික නැටුම්, ගැයුම්වල මිහිර විඳගැනීමට අවස්ථාව ලබා දී තිබේ. මෙම පුරාණ නගරයේ සිට අද කාෂ්ගර් ලබා ඇති දියුණුව සසදා බැලිය හැකිය. ඉපැරණි සමයේ කාෂ්ගර්හි තිබූ නිවාස අද මෙන් නොවීය. වර්ෂාව පවතින සමයේදී කාෂ්ගර් වැසියන් හට ගත කිරීමට සිදුවූයේ අතිශය දුෂ්ක පිවිතයකි. නමුත් චීන මහා ආණ්ඩුව මධ්‍යම රජය හා එක්වී මෙහි විශාල සංවර්ධනයක් ඇතිකර තිබේ. අද කාෂ්ගර් වෙත පැමිණෙන සංචාරකයින් හට එදා පුරාණ විස්තර සියල්ල ගැන දැක බලාගැනීමට සහ අවබෝධය ලබා ගැනීමට ස්ථානයක් ද මෙහි තිබේ. එදා කාෂ්ගර් පැවැති ආකාරය ගැන වීඞීයෝ දසුන් සහ චායාරූප මගින් නරඹා දැනගත හැකිය. චීනයේ මහා ජාතිය වන හන් ජාතිකයින්ගේ පෙනුමට වඩා මෙම උයිගුරු ජාතිකයින්ගේ පෙනුම තරමක් වෙනස්ය.
තද ශීත කාලයේ ඔවුන් පළදින්නේ මොනවද?
හිස් වැසුම්ය